Lavande

Lavande su rod biljaka iz porodice Lamiaceae. Rasprostranjene su diljem Mediterana, pa sve do Afrike i jugoistočnih predjela Indije. Rod lavandi uključuje jednogodišnje i višegodišnje vrste, travolike vrste i grmove. Kako se radi o vrlo široko rasprostranjenoj kulturi, koja se diljem svijeta uzgaja mahom u dekorativne svrhe, ali i za komercijalnu upotrebu, lavandu nerijetko srećemo kako samoniklo raste u prirodi. Postoje brojni kultivari lavande, koji su nastali međusobnim oprašivanjem zbog sadnje više vrsta unutar istog vrta ili nasada. Historija Lavanda se koristi više od 2000 godina. Pretpostavlja se da riječ lavanda dolazi od rimske riječi lavare, što znači prati. Stari su se Rimljani kupali u mirisnim kupkama u koje su dodavali lavandino ulje. Koristili su i sušenu lavandu kod crkvenih obreda i kod poroda. Grci su isto koristili lavandu, ali više u medicinske svrhe. Poznati je grčki liječnik i botaničar Dioscorides koristio njezine ljekovite sposobnosti u ublažavanju smetnji pri disanju i kao prirodni laksativ. Mnogi su svećenici u samostanima uzgajali razne ljekovite biljke, a među njima posebno je mjesto imala lavanda. Lavanda je za vrijeme londonske kuge u 18. stoljeću korištena kao zaštita od infekcije na taj način da su je ljudi stavljali ispod nosa i tako disali. Lavanda je također bila korisna za vrijeme prvog i drugog svjetskog rata, gdje se je koristila kao sredstvo protiv boli i kod previjanja rana kao zaštita od infekcija. Vrste Postoji 25-30 različitih vrsta lavande, a neke od njih su: Lavandula abrotanoides Lavandula angustifolia Lavandula canariensis Lavandula dentata Lavandula lanata Lavandula latifolia Lavandula multifida Lavandula pinnata Lavandula stoechas Lavandula viridis Lavandula x intermedia Najčešće vrste lavandi čija se eterična ulja mogu naći na tržištu su: prava lavanda (Lavandula officinalis, sinonimi: L. vera, L. angustifolia) širokolisna lavanda (Lavandula spica, sinonim: L. latifolia) španjolska lavanda (Lavandula stoechas, čita se “stehas”) lavandini (Lavandula x hybrida), npr hvarski lavandin Poveznice Hvarski lavandin, križanac prave i širokolisne lavande Reference Vanjske veze (sh) Lavanda ili lavande Arhivirano 2007-06-09 na Wayback Machine-u